কখনও বা বড় দিঘির পারে বিরাট বরই গাছ তলায় বসে মাছরাঙ্গা পাখির মাছ ধরা দেখতো। নীল আকাশে সাদা সাদা মেঘ ভেসে বেড়ায়। খোকা অবাক হয়ে দেখে। সাদা সাদা কাশফুলে মাঠ ভরে থাকে। খোকা সেই কাশ ফুলের ভেতর লুকোচুরি খেলে। তার সঙ্গে থাকে ছেলের দল। কারও কারও গায়ে গেঞ্জি নেই। পরনের প্যান্ট-লুঙ্গিও ছেড়া। খোকা মাথায় হাত বুলিয়ে জিজ্ঞেস করে কিরে আজ খাস নি ? মুখটা ব্যাজার ক্যান তোর? ছেলেটা উত্তর দেয়, বাজানের অসুখ। কামে যায়নি। চাল কিনবার পারে নাই।    খোকা তাকে বুকে জড়িয়ে ধরে। ছেলেটা  কেঁদে ফেলে। খোকা তার চোখের পানি মুছিয়ে বলে, চল। আমাদের বাড়ি গিয়া সবাই একলগে ভাত খাব। সবাইকে নিয়ে খোকা ঘরে ফিরে। দেখে মা তার প্রতিায় বসে আছে। মায়ের গলা জড়িয়ে ধরে বলো,  ও মা, ক্ষুধা লাগছে। আমাগো ভাত দিবা না।  মা তাকিয়ে দেখে খোকার সঙ্গে সাতজন। সবাইকে একবার দেখে নিয়ে মা হেসে ফেলে। বলে, আসছো তোমার সৈন্য-সামন্ত নিয়া, খাইতে দিতে তো হবেই। যাও সব গোসল করে আসো।